પતિના ખભે હાથ મૂકીને પત્નીએ સમજાવ્યું. 'વિભો દિલાવર છે. ધારો કે આપણે સીધી એને જ વાત કરી હોત તો કદાચ એ પપ્પા પાસેથી દોઢ કરોડ અપાવી દેતો. પણ તમે પ્લાન બનાવીને મને કહ્યું કે ભાભીઓ પાસે વાત રમતી મૂકે. મેં તમારી વાત માની પણ ભાભીઓના ગળે આ વાત ના ઊતરી એટલે એ ચારેય જણાએ ભેગા થઇને વિભાને ભરમાવ્યો હશે, ચાવી ચડાવી હશે કે બહેન-બનેવી બનાવટ કરે છે. એમની ઉશ્કેરણીથી વિભાએ કેસ હાથમાં લીધો હશે. એ જેટલો સારો છે એટલો જ ખતરનાક છે. એ શિયાળ જેવો લુચ્ચો અને કિંગ કોબ્રા જેવો ઝેરીલો મહારથી છે. એની પાસે આખું નેટવર્ક છે. એણે તમારી કુંડળી મેળવીને ખણખોદ શરૂ કરી હશે અને પેલા શરાફ સુધી પહોંચી ગયો.' ફિક્કું હસીને એણે ઉમેર્યું.